เรื่องร้องเรียน: ขออนุญาติแจ้งเรื่องค่ะ ซ.ตากสิน 19 แขวงสำเหร่ เขตธนบุรี กทม. 10600 ทางเข้าวัดสุทธาราม  ตอนนี้ ถนนตากสิน กำลังก่อสร้างรถไฟฟ้า และย้ายป้ายรถเมล์มาไว้ปากซอย-ทางเข้าวัดสุทธาราม    ชาวบ้านต้องเดินลงถนน เพื่อมารอรถโดยสาร ซึ่งอันตรายมากๆๆ  และมีรถเข้า-ออกตรงจุดนี้ตลอดเวลา
การดำเนินการของเจ้าหน้าที่: โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)  กำลังดำเนินงานก่อสร้างรถไฟฟ้า ย่านฝั่งธนบุรี ตามแนวถนนถนนประชาธิปก ผ่านแยกบ้านแขก  วงเวียนใหญ่ และ ถนนสมเด็จพระเจ้าตากสิน  โดยช่วงแรกจะดำเนินงานก่อสร้างกำแพงกันดินของตัวสถานีรถไฟฟ้าใต้ดิน ประกอบด้วย สถานีสะพานพุทธฯ สถานีวงเวียนใหญ่ และสถานีสำเหร่  โดยผู้ใช้ทางฝั่งขาเข้าและฝั่งขาออกสามารถสัญจรได้ฝั่งละ 2 ช่องทาง  ทั้งนี้ ในการก่อสร้างสถานีรถไฟฟ้าใต้ดิน นั้น มีความจำเป็นต้องกั้นจราจร เพื่อก่อสร้าง และวางเครื่องจักรขนาดใหญ่ในการก่อสร้าง โดยจุดดังกล่าวที่มีการเบี่ยงจราจรนั้น เป็นงานก่อสร้างตัวสถานี  ต้องทำกำแพงกันดิน โดยบริเวณโรงพยาบาลสมเด็จพระปิ่นเกล้า ถึง ซอยสมเด็จพระเจ้าตากสิน 20  เริ่มปิดเบี่ยงจราจรตั้งแต่วันที่ 17 เมษายน – 30 มิถุนายน 2566 เวลา 22.00 น. เป็นต้นไป ตลอด 24 ชั่วโมง โดยบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) ผู้รับจ้างงานออกแบบและก่อสร้างอุโมงค์ทางวิ่งและสถานีใต้ดิน โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) สัญญาที่ 4 ช่วงสะพานพุทธ – ดาวคะนอง  ทั้งนี้ ทางโครงการฯ ได้ประสานไปยังผู้รับเหมารับทราบแล้ว จะทำการเปิดเเนวกั้นจุดรอรถโดยสารเพิ่มให้หลังจากการรื้อย้ายสะพานลอย (ชั่วคราว) สถานีสำเหร่ ในคืนวันที่ 4 - 5 พฤษภาคมนี้  ทั้งนี้ การปิดเบี่ยงจราจรเพื่อดำเนินงานดังกล่าว อาจทำให้ผู้ใช้เส้นทางไม่ได้รับความสะดวกในการเดินทางและอาจมีเสียงดังรบกวนในวันเวลาดังกล่าว  ต้องขออภัยมา ณ โอกาสนี้ โดยผู้ใช้เส้นทางสามารถสอบถามรายละเอียดการปิดเบี่ยงจราจรได้ที่หมายเลข 08 4356 5211
ความเห็นของผู้แจ้ง: อยากให้ปรับปรุงระบบ AI แอปพลิเคชั่นนี้  ให้มีความแม่นยำยิ่งขึ้น  เพื่อสะดวกต่อการใช้งานมากกว่านี้ สำหรับ เจ้าหน้าที่  มีความใส่ใจเรื่องที่แจ้งไป และติดตามผลการดำเนินงาน
พื้นที่: แขวงวัดท่าพระ เขตบางกอกใหญ่ กรุงเทพมหานคร